පුරා වසර 18ක් ලෝකය පුරා සංචාරය කර තිබූ මේ නෞකාව එංගලන්තයේ සිට බෝම්බ ඇතුළු පුපුරණ ද්‍රව්‍ය, තවත් යුද උපකරණ, විස්කි සහ ඉන්ධන ඇතුළු භාණ්ඩ තොගයක් රැගෙන බුරුමයේ රැංගුන් වරාය වෙත යන අතරතුර ත්‍රිකුණාමලය වරාය දක්වා පැමිණ තිබිණි. එවකට ලෝකයේ තිබුණු ඉහළම තාක්‍ෂණය භාවිත කරමින් නිෂ්පාදනය කර තිබූ මේ නෞකාවේ වාෂ්ප එන්ජින් තුනක් තිබිණි. ඒ සඳහා බොයිලේරු තුනක් ද විය. ඉතා උසස් තත්ත්වයේ යකඩ භාවිත කර තිබූ බවත් කිසිදු පෑස්සුම් රහිතව රිවට් ඇණ යොදා නිර්මාණ කර තිබීමත් මෙහි තිබූ විශේෂත්වයකි. ත්‍රිකුණාමලය වරායේ තිබූ නැව් වෙනත් ස්ථානයන් වෙත රැගෙන ගිය ද මෙහි තිබූ බෝම්බ වරායේ බාමින් තිබූ බැවින් එය සවස් වනතුරුම ඉවත් කිරීමට හැකියාවක් නොතිබිණි. එදින සවස තුනට පමණ නැගෙනහිර අහසෙන් ජපන් ගුවන් යානා සමූහයක් මතුවූයේ ලැබී තිබූ ඔත්තුව නිවැරැදි බව පසක් කරමිනි. වේගයෙන් ත්‍රිකුණාමලය වරාය දෙසට පියඹා පැමිණි ජපන් යානා ත්‍රිකුණාමලය වරායට බෝම්බ හෙළමින් විනාශ කර දමන්නට විය. ඔවුන්ගේ අපේක්‍ෂාව නැව් වනසා දැමීම වුව ද නැංගුරම් ලා තිබුණේ එස්.එස්. සගායින් නැව පමණි. එය නවතා තිබුණේ ත්‍රිකුණාමලය වරායේම මැලේකෝ නමින් හඳුන්වන ස්ථානයේය. ගුවන් යානා ඒ නැවට බෝම්බ හෙළමින් පියඹා ගියේ දියත් කර ඇති අනෙකුත් නැව් සොයාගැනීමේ අරමුණෙනි. බෝම්බ පිපිරීමත් සමග සගායින් නැව ගිනි ගෙන දැවෙන්නට විය.
මෙම නැව එංගලන්තයේ සිට ප්‍රවාහනය කලේ මොනවාද
බෝම්බ ඇතුළු පුපුරණ ද්‍රව්‍ය